《居沮漳有怀郡伯吴表海先生》
明代·袁中道

沮漳江上作渔翁，铃阁犹迟一纸通。
白社有心邀范宁，青山无路伴羊公。
春风夏雨酣南国，岚字烟书遍渚宫。
试看停车亲种柳，于今摇曳大堤东。

作者简介：（1570—1623）明荆州府公安人，字小修。袁宏道弟。初随兄宦游京师，交四方名士。万历四十四年进士。官至南京吏部郎中。与兄袁宗道、袁宏道并称三袁，为“公安派”代表作家。有《珂雪斋集》。